Mihails Savisko
Mihails (Miks) Savisko (dzimis 1936. gada 30. septembrī, miris 2024. gada 27. februārī) bija latviešu kinokritiķis. Plašu atpazīstamību Latvijā ieguvis kā televīzijas raidījuma "Kino un mēs" vadītājs (1971—1991). Savisko devis nozīmīgu ieguldījumu kinoizglītībā, kopā ar Ābramu Kleckinu noformulējis jēdzienu "Rīgas poētiskā dokumentālā kino skola", attiecinot to uz Latvijas dokumentālā kino attīstības virzienu 1960. gados.